BODOLAND रादब बाक्सा 25 सेप्टेमबर 2021: बाक्सा जिल्लानि सालबारि महाकुमानि रुपहि हाथायसालियाव थानाय दुर्गा मन्दिरा 1952 इं माइथायाव गाइसनजेननायनिफ्राय लानानै दिनैसिम 69 बोसोराव आगान होबाय । बिनिनो दिनै रुपहि आन्छलिक सार्बाजनिन दुर्गा पुजा कमिटिया 11, 12,13,14, आरो 15, अक्ट’बर गासै 5 साननि हाबाफारि लानानै मुलुुगनां साग्लोबसारनाय करना भाइरासनि थाखाय सरकारा फोसावनाय SOP नि नेमखान्थिखौ मानिनानै खुंगा 69 थि दुर्गा पुजाखौ खुंफुंनो साखा फारा जाबाय । दासिम बिमा दुर्गा नि मुर्टि बानायनाय आरो सायनासालि लुफुंनो थाखाय जाइगा फोसाबनाय बायदिया सोलिगासिनो आरो बे साननैसोनि गेजेरावनो दुर्गा मन्दिरनि लांगोनायाव साइनासालि लुसिगोन । थांनाय सिगांनि समाव सरकारनि साइखनायाव रुपहि आन्छलिक सार्बाजनिन दुर्गा पुजा कमिटिया 2 थि बान्था मोननो हादोंमोन होनना पुजा सामलाय आफादनि आफादगिरि बुदेनसिं बसुमतारी आरो गाहाइ नेहाथारि भरिधस फाल बिथांमोना फोरमायदों ।